25.5.2013 Jurnalul Oficial al Uniunii Europene L 139/1 (Acte fără caracter legislativ) REGULAMENTE REGULAMENTUL (UE) NR. 479/2013 AL CONSILIULUI din 13 mai 2013 privind derogarea de la obligativitatea prezentării declarațiilor sumare de intrare și de ieșire pentru mărfurile din Uniune care sunt transportate prin coridorul Neum CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Tratatul de aderare a Croației, în special articolul 3 alineatul (4), având în vedere Actul privind condițiile de aderare a Croației, în special articolul 43, având în vedere propunerea Comisiei Europene, întrucât: (1) La 9 decembrie 2011, statele membre ale Uniunii și Croația au semnat Tratatul privind aderarea Croației la Uniunea Europeană („Tratatul de aderare”). În temeiul articolului 3 alineatul (3) din Tratatul de aderare, acesta urmează să intre în vigoare la 1 iulie 2013, cu condiția ca toate instrumentele de ratificare să fi fost depuse până la acea dată. În conformitate cu articolul 2 din Actul privind condițiile de aderare a Croaţiei, precum şi adaptările la Tratatul privind Uniunea Europeană, la Tratatul privind funcţionarea Uniunii Europene și la Tratatul de instituire a Comunității Europene a Energiei Atomice (denumit în continuare „actul privind condițiile de aderare”), începând de la data aderării, dispozițiile tratatelor şi ale actelor adoptate de instituţii înainte de aderare au caracter obli- gatoriu pentru Croația, în condițiile stabilite în tratatele respective, precum şi în actul privind condițiile de aderare. Teritoriul Neum („coridorul Neum”) este un loc prin care teritoriul Bosniei şi Herţegovinei ajunge la coasta Mării Adriatice, separând astfel zona Dubrovnik de restul teri- toriului Croației. Turismul este extrem de important pentru economia locală, reprezentată de întreprinderi mici și mijlocii dependente de livrările din restul terito- riului Croației. Valoarea acestor livrări nu depășeşte, în mod obișnuit, suma de 10 000 EUR pe fiecare lot, iar 89 % din aceste mărfuri au statutul de mărfuri aflate în liberă circulație pe teritoriul Croației. (4) Conform articolului 43 din actul privind condițiile de aderare, Consiliul, hotărând cu majoritate calificată la propunerea Comisiei, stabilește condițiile în care se poate deroga de la obligativitatea prezentării declarației sumare de intrare sau de ieşire în ceea ce priveşte mărfurile din Uniune care traversează coridorul Neum. În conformitate cu articolele 36a, 36b, 182a și 182b din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comu- nitar (!) (denumit în continuare „Codul vamal comuni- tar”), mărfurile care intră pe teritoriul vamal al Uniunii sau care îl părăsesc trebuie să fie însoțite de o declarație sumară depusă în prealabil în format electronic care să conțină datele necesare pentru efectuarea analizei de risc. Având în vedere caracteristicile specifice ale economiei locale, este necesar să se prevadă derogări de la obligația de a prezenta declarații sumare de intrare şi de ieşire pentru mărfurile din Uniune care traversează coridorul Neum. Autorităţile vamale trebuie să efectueze analize de risc şi controale vamale de securitate eficiente pe baza datelor conținute de factură și de documentele de transport care însoțesc mărfurile. Regimul curent derogă de la principiul prezentării datelor referitoare la siguranță și securitate înainte de plecare şi înainte de sosire, în format electronic, instituit în temeiul Codului vamal comunitar. Pentru a garanta efectuarea unor analize de risc și a unor controale eficace şi eficiente în scopul siguranței şși securității, Croaţia trebuie să se asigure că punctele de trecere a frontierei din coridorul Neum dispun de resursele umane, echipa- mentele şi dispozitivele de control necesare. În cazul în care se constată că un lot nu îndeplineşte cerințele prezentului regulament, reintrarea acestuia pe teritoriul Croației nu trebuie autorizată, cu excepția cazului în care a fost efectuată o evaluare a riscurilor implicate și s-au adoptat măsuri eficiente și specifice, bazate pe o analiză de risc. () JO L 302, 19.10.1992, p. 1.